कथा का श्रवण करना ही काफी नहीं उसे जीवन में भी धारण करना चाहिए: शास्त्री
श्रीसनातन धर्म सभा माई हीरा गेट में मानव कल्याण मिशन ट्रस्ट की ओर से श्रीमद भागवत कथा करवाई जा रही है। पहले दिन कथा ब्यास पं. दीन दयाल शास्त्री ने श्रीमद भागवत कथा का महात्म्य बताया। उन्होंने कहा कि कथा सुनने और श्रवण करने का मौका कर्मों से ही मिलता है।
मगर उन कर्मों को सफल करने के लिए कथा को सुनना मात्र ही काफी नहीं है, उससे मिलने वाले ज्ञान को जीवन में धारण करना बेहद जरूरी है। क्योंकि इसी ज्ञान की समझ से ही हम जीवन में आने वाले उतार-चढ़ाव या परेशानियों से निकल सकते हैं। इसके लिए सबसे पहला कदम यही है कि हमें अपने ध्यान को केंद्रित करना होगा। जब हम ध्यान के केंद्रित कर पाने में सफल हो गए तो कथा के ज्ञान को भी हासिल कर पाएंगे।
hin_Deva hin_Deva hin_Deva